CELEX: 62014CN0130
Language: hr
Date: 2014-03-20 00:00:00
Title: Predmet C-130/14: Tužba podnesena 20. ožujka 2014. – Europska komisija protiv Kraljevine Belgije

26.5.2014   
            
            
               HR
            
            
               Službeni list Europske unije
            
            
               C 159/16
            
         Tužba podnesena 20. ožujka 2014. – Europska komisija protiv Kraljevine Belgije
   (Predmet C-130/14)
   2014/C 159/22
   Jezik postupka: francuski
   
      Stranke
   
   
      Tužitelj: Europska komisija (zastupnici: W. Mölls, J.-F. Brakeland, agenti)
   
      Tuženik: Kraljevina Belgija
   
      Tužbeni zahtjev
   
   
               —
            
            
               utvrditi da, tako što je ostavila na snazi da pravila koja poreznim obveznicima koji nisu rezidenti i čiji su prihodi isključivo ili gotovo isključivo ostvareni u Belgiji (Valonska regija) ne daju pravo smanjenje poreza fizičkih osoba, a koje je dodijeljeno poreznim obveznicima koji borave u Valonskoj regiji na temelju dekreta od 3. travnja 2009. o osnivanju Caisse d'Investissement de Wallonie i smanjenju poreza fizičkih osoba u slučaju upisa dionica ili obveznica Caisse, Kraljevina Belgija nije ispunila obveze na temelju članka 45. Ugovora o funkcioniranju Europske unije i članka 28. Sporazuma o europskom gospodarskom prostoru,
            
         
               —
            
            
               naložiti Kraljevini Belgiji snošenje troškova.
            
         
      Tužbeni razlozi i glavni argumenti
   
   Dekretom Valonske regije od 3. travnja 2009. smanjenje poreza za upis dionica ili obveznica izdanih od strane Caisse d'Investissement de Wallonie dodijeljeno je isključivo rezidentima Valonske regije. Komisija smatra da takva odredba predstavlja diskriminaciju u odnosu na porezne obveznike koji nisu rezidenti čiji su prihodi isključivo ili gotovo isključivo ostvareni u Belgiji. Stoga, nije u skladu s člankom 45. UFEU-a ni s člankom 28. Sporazuma o europskom gospodarskom prostoru, kako ih je tumačio Sud u predmetima Schumacker (1) i Wielockx (2).
   
      (1)  Presuda Schumacker, C-279/93, EU:C:1995:31.
   
      (2)  Presuda Wielockx, C-80/94, EU:C:1995:271.